টেথিস সাগর
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় "টেথিস"। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
প্রথম স্ত্রাতোন
প্রথম স্ত্রাতোনের প্রথমদিককার মুদ্রায় তাঁর প্রতিকৃতির সঙ্গে তাঁর মাতা আগাথোক্লেইয়া থেওত্রোপোসের প্রতিকৃতি মুদ্রিত থাকত। এই মুদ্রাগুলির এক পিঠে এথেনা ও নিকের চিত্র মুদ্রিত রয়েছে। মুদ্রাগুলিতে আগাথোক্লেইয়া থেওত্রোপোস ও প্রথম স্ত্রাতোন উভয়ের নাম গ্রিক ও খরোষ্ঠী লিপিতে লেখা রয়েছে। প্রথম স্ত্রাতোনের পরবর্তীকালের মুদ্রায় আগাথোক্লেইয়া থেওত্রোপোসের প্রতিকৃতি অনুপস্থিত রয়েছে। এই সকল মুদ্রায় তাঁর নামের সঙ্গে গ্রিক লিপিতে "সোতেরোস" () ও "দিকাইওউ" () উপাধি এবং খরোষ্ঠী লিপিতে "ত্রাতারস" ও "ধার্মিকস" উপাধি রয়েছে। প্রথম স্ত্রাতোনের নামে আরেক ধরণের মুদ্রা পাওয়া গেছে যেখানে তাঁর নামের সঙ্গে গ্রিক লিপিতে "এপিফানোউস সোতেরোস" () উপাধি এবং খরোষ্ঠী লিপিতে "প্রাচছস ত্রাতারস" উপাধি রয়েছে। প্রথম স্ত্রাতোনের মধ্যবয়সে প্রচলিত এই দুই ধরণের মুদ্রা বিশ্লেষণ করে ২০০৭ খ্রিস্টাব্দে জেকবসনের মনে হয়েছে যে, স্ত্রাতোন নামধারী দুইজন ইন্দো-গ্রিক রাজা ছিলেন, যারা ১০৫ থেকে ৮০ খ্রিস্টপূর্বাব্দের মধ্যে একই সময়ে বিভিন্ন অঞ্চল শাসন করতেন। যাই হোক, পরবর্তী ইন্দো-গ্রিক শাসক দ্বিতীয় হেলিওক্লেস দিকাইওস প্রথম স্ত্রাতোনের বেশ কিছু মুদ্রার ওপর নিজের নাম উৎকীর্ণ করেন, যা থেকে ধারণা করা হয় যে, এই দুই শাসকের মধ্যে শত্রুতা ছিল এবং প্রথম স্ত্রাতোন তাঁর নিকট পরাজিত হন।